Ná ’n vergadering in Oos-Londen met die Oos-Kaapse tak van die SA-jeugraad het hy gesê die regering wil die jeug bemagtig om die nodige vaardighede te behaal en vir hulle die grond wat landbou-ondernemings selfonderhoudend sal kan maak, te bekom.
“Die aantal jongmense in dié bedryf is tans kommerwekkend laag. Dit is noodsaaklik dat die jeug aktief betrokke raak in landbou om te baat by die moontlikhede wat die sektor bied,” het hy gesê.
“Dit is een van die bedrywe waar vaardighede baie belangrik is en die jeug behoort midde-in dit te wees. Sommige mag dalk nie oor landboukwalifikasies beskik nie, maar dit beteken nie dat hulle nie in die bedryf betrokke kan raak nie.
“Dit is ’n wetenskap, daar is baie moontlikhede wat deur die jeug ontgin kan word in verskillende rigtings, selfs deur die vroulike geslag, van wie daar baie min in kommersiële landbou is,” het sy gesê.